C 301/144
ET
Euroopa Liidu Teataja
5.8.2022
Muudatusettepanek 7 Põhjendus 31 Euroopa Komisjoni ettepaneku tekst
Komitee muudatusettepanek
Liikmesriigid peaksid toetama avaliku sektori asutusi energiatõhususe parandamise meetmete kavandamisel ja rakendamisel, sealhulgas piirkondlikul ja kohalikul tasandil, andes suuniseid pädevuse suurendamise ja koolitusvõima­ luste edendamiseks ning julgustades koostööd avaliku sektori asutuste vahel, sealhulgas agentuuride vahel.
Selleks võiksid liikmesriigid luua riiklikke pädevuskeskusi keeru­ kates küsimustes, nagu kohalike või piirkondlike energiaa­ gentuuride nõustamiseks kaugkütte või -jahutuse valdkonnas.
Liikmesriigid peaksid toetama kohalikke ja piirkondlikke omavalitsusi ja muid avaliku sektori asutusi energiatõhu­ suse parandamise meetmete kavandamisel ja rakendamisel, sealhulgas piirkondlikul ja kohalikul tasandil, andes rahalist ja tehnilist tuge ning esitades kavasid, mis käsitlevad rohepöörde kõigis etappides vajamineva tööjõu ja kvali­ fitseeritud spetsialistide, sealhulgas käsitööliste ja kõrge kvalifikatsiooniga keskkonnahoidliku tehnoloogia eksper­ tide, rakendusteadlaste ja novaatorite puuduse probleemi.
Liikmesriigid peaksid toetama avaliku sektori asutusi, et nad lisaks energiasäästule võtaksid arvesse laiemat kasu, näiteks tervislikku sisekliimat koos parema siseõhu ja keskkonnakvaliteediga, samuti elukvaliteedi parandamist, eelkõige koolides, päevakeskustes, turvakodudes, hoolde­ kodudes ja haiglates.
Liikmesriigid peaksid andma suuniseid pädevuse suurendamise ja koolitusvõimaluste edendamiseks ning julgustama koostööd avaliku sektori asutuste vahel, sealhulgas agentuuride vahel.
Selleks võiksid liikmesriigid luua riiklikke ja piirkondlikke pädevuskeskusi keerukates küsimustes, nagu kohalike või piirkondlike energiaagentuuride nõustamiseks kaugkütte või -jahutuse valdkonnas.
Motivatsioon Ei vaja selgitust.